  Виталий Пронин Россиысь 3 олимпийской чемпионъёс - Виталий Макаров, Тагир Хайбулаев, Арсен Галстян - 3 нуналлы Иже вуылӥзы. Тренеръёслы но пиналъёслы соос дзюдоя мастер-класс возьматӥзы. Таӵе урокъёс элькунамы ортчизы нырысьсэ. Но тренеръёслы но, дышетскисьёслы но соос сыӵе яразы!Куноосты пумитазы Иж город администрацилэн йырыз Юрий Тюрин, югдурез утёнъя министр Александр Первухин, дзюдоя федерацилэн председателез Ильдар Бикбулатов. Кивалтӥсьёс нырысь ик чемпионъёсты тодматӥзы шаерамы дзюдолэн азинскеменыз. Туннэ та амалэн мугорзэс кыдато 3 сюрслэсь ятыр нылъёс но пиос, соосын ужало 33 тренеръёс. Туэ Дэри ёросын усьтэмын вал дзюдоя база - таӵеез элькунамы ӧй вал на.- 2019-тӥ арын шоркарамы ортчоз 23 аресозь егитъёс пӧлын Европалэн чемпионатэз, - ужрадэз усьтыкуз, вераз Ильдар Бикбулатов. - Со сӥземын луоз дано конструкторлэн Михаил Калашниковлэн вордӥськемез дырысен 100 ар тырмонлы. Дорамы вуозы кунгож сьӧрысь 1 сюрслэсь ятыр кужмо дзюдоистъёс. Таин валче Удмуртиысь пинал спортсменъёслы зол тыршоно луоз - медальёс ныр улысьтызы медаз кошке. Соослы юрттон вылысь ик мастер-классъёсты радъяно кариськимы.Таӵе урокъёс элькунамы ортчизы нырысьсэ. Но тренеръёслы но, дышетскисьёслы но соос сыӵе яразы! Кенешемын та ужрадэз азьланяз но ортчытъяны. Нылъёс но пиос синъёссэс вошъятэк учкизы Т. Хайбулаевлэсь аспӧртэм бросоксэ: юлтошезлэн одӥг киыз борды кырмиськыса гинэ, сое муз вылэ сапкытэ. Ӵапак та амал юрттӥз Дагестанын вордӥськем чемпионлы 2012-тӥ арын Лондонын ортчем Олимпиадаын зарни медаль басьтыны. Аслэсьтыз «ватосъёссэ» усьтӥз, визь-кенеш сётӥз на А. Галстян но.Мастер-класс кыс-тӥськиз 3 часлэсь ятыр. Ӝужыт дзюдоистъёс пӧлын висъяськиз лапег Даниил Калинин. Пияш 3-тӥ классэ гинэ ветлэ ай вылэм, озьы ке но татчы шедьыны быгатэм.Даниил оске, татын басьтэм тодон-валанэз юрттоз солы 17-тӥ мае Ижысь пиос пӧлын ортчоно ӵошатсконын вормисе потыны. 10 медалез, пе, пияшлэн вань ини.Ольга Корепанова Туспуктэм: www.izh.ru  